lv lv eo lv lv fr en lv sl tr lv lv lv lv lv lv lv lv lv lv lv eo lv de lv lv lv lv de lv lv lv de lv lv lv lv lv lv lv lv lv lv lv lv lv lv de lv lv en lv lv de lv lv en en hbs_lat fr fr fr sv en fr en ja fr hbs_lat fr fr lv
KANDAVAS MĀKSLAS UN MŪZIKAS SKOLA
Maria Mārīte Hesa - valsts konkursa akordeona spēlē laureāte
12.februārī Ulbrokas Mūzikas un mākslas skolā tika aizvadīta Valsts konkursa akordeona spēlē fināla kārta.
Sveicam un lepojamies! Paldies skolotājai Dzintrai Lindei  par ieguldīto darbu!
24.janvārī Kandavas Mākslas un mūzikas skolā notika ikgadējais Latviešu tautasdziesmu konkurss. Konkursā piedalījās, savas teorētiskās zināšanas un praktiskās iemaņas demonstrēja 4./6.klašu audzēkņi. Tā bija individuāla sacenšanās. Konkursa dalībniekiem bija trīs uzdevumi: viktorīna par latviešu tautasdziesmām, dziesmu dziedāšana un radošais uzdevums - tautasdziesmas apdares veidošana. No visiem uzdevumiem visinteresantākais bija tieši trešais. Katrs audzēknis bija centies un mēģinājis skaņās izteikt savu domu, savu sajūtu. Konkursā tika noteikts gan katra uzdevuma spilgtākais izpildītājs, gan arī kopvērtējumā trīs prasmīgākie, izturīgākie. Kopvērtējumā: 1.vieta Rimantam Jakobovicam, 2.vieta Melitai Leitlandei, 3.vieta Esterei Marcinkevičai. Viktorīnā labākais - Mārcis Brikovs, skanīgākā dziedātāja - Paula Lietiņa, interesantākās un pārdomātākās apdares autors - Rimants Jakobovics. Prieks par izdevušos pasākumu!
Lasīt visu ziņu (3)
Kandavas Mākslas un mūzikas skolas II stāva vestibilā apskatāma fotogrāfa Ināra Švarca fotogrāfijas.
Inārs Švarcs ir rīdzinieks, bet nodzīvojis Kandavā jau tik daudz gadus, ka uzskata sevi par īstu kurzemnieku. I. Švarcs ir savdabīga personība: ārsts -psihoterapeits ar mākslinieka dvēseli un gaišu pasaules uztveri, kur viennozīmīgi dominē baltā krāsa. No foto izstādes uzzinām, ka fotografēšana ir tikai viens no autora vaļaspriekiem, I. Švarcu saista ceļojumi, video, zīmēšana un senu fotogrāfiju restaurēšana datortehnikā.
Lasīt visu ziņu (3)
Kandavas jauno akordeonistu sasniegumi
21.01.2020 kur : Kandavas Mākslas un mūzikas skola
21.janvārī Ventspils Mūzikas vidusskolā notika valsts konkursa II kārta Latvijas profesionālās ievirzes mūzikas izglītības iestāžu izglītības programmas Akordeona spēle audzēkņiem, kurā piedalījās Ziemeļkurzemes mūzikas skolu jaunie akordeonisti.
Apsveicam Kandavas Mākslas un mūzikas skolas audzēkņus Renāru Gabrielu Kalniņu un  skolotāju Daigu Zariņu ar godpilno 3.vietu (vecākajā grupā) un Maria Mārīti Hesu  (vidējā grupā) un skolotāju Dzintru Lindi ar pārliecinošo– 1.vietu!
Prieks un gandarījums, ka audzēkņu un pedagogu darbs tik augsti novērtēts!
12.februārī Mārīte Maria Hesa pārstāvēs Kandavas Mākslas un mūzikas skolu un visas Ventspils reģiona mūzikas skolas valsts konkursa finālā Ulbrokā, kur satiksies ar Latvijas mūzikas skolu spēcīgākajiem akordeonistiem.
Lasīt visu ziņu (7)
KMMS absolventu un audzēkņu koncerts
21.02.2020 17:00 - 21.01.2020 - 19:00 kur : Kandavas Mākslas un mūzikas skola
Lasīt visu ziņu (1)
Nobeiguma darbu skiču prezentācija
Vakar, 15.01.2020. Kandavas Mākslas un mūzikas skolas mākslas nodaļas pašiem lielākajiem (7.klases) audzēkņiem bija pirmā nozīmīgā diena saistībā ar sava diplomdarba izgatavošanu.  Diplomdarba izstrāde ir patstāvīgs, radošs audzēkņa darbs izvēlētajā mācību priekšmetā. Darba vadītājs ir attiecīgā mācību priekšmeta pedagogs. Šajā mācību gadā diplomdarbi taps keramikā un porcelāna apgleznošanā pie skolotājas Ivetas Šmēlas, Maketēšanā pie skolotājas Laimas Narvilas un Kokapstrādē pie skolotāja Anda Jakobsona. Diplomdarba izstrāde sākas jau I semestrī, kad audzēkņi sāk strādāt pie ideju skicēm. Skiču gatavošana ir radošs un pacietīgs process- kādam ideja radusies jau sen, taču kādam tā ideja atnāk pavisam vēlu. Taču esam patiesi gandarīti par iesākto, jo visiem audzēkņiem ir pirmais darbs godam padarīts. Skices diplomdarbam ir gatavas un patiešām burvīgas!
Katrs audzēknis savas izgatavotās skices prezentēja un ļoti izsmeļoši izstāstīja savu ieceri un darba procesu, kas ejams. Audzēkņu idejas ir grandiozas un varam tikai novēlēt, lai viņiem viss izdodas! Tālākais process diplomdarbu izstrādē ir audzēkņu rokās, un ar nepacietību gaidīsim gatavos darbus, kas būs apskatāmi pavasarī.
Lasīt visu ziņu (13)
21.decembrī Kandavas ev.lut.baznīcā notika koncerts "Gaismas tuvumā". Nu jau par tradīciju kļuvušais pedagogu Līvas Birkenšteinas un Andras Vilkaušas audzēkņu semestra noslēguma pasākums. Koncertā katram mazajam māksliniekam bija iespēja caur mūzikas skaņām pateikt paldies Dievam, pateikt paldies saviem vecākiem. Savu prieku un mīlestību mūzikas skaņās pārvērta: Amanda Brigere, Gustavs Lietiņš, Anna Jurēvica, Gabriela Švēde, Annija Celma, Sandijs Jēgers, Feita Marta Peremeža, Melita Leitlande, Anete Leitlande, Kārlis Vilkaušs, jauktais pūtēju ansamblis, popgrupa Taustiņi un arī abas skolotājas. Saksofona klases audzēkņiem priekšnesumus krāšņākus darīja koncertmeistre Daiga Zariņa. Paldies audzēkņiem un pedagogiem par krāšņo koncertu un vecākiem par atbalstu.